Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul:                     Čevorová, 
Pozícia: výskumný a  vývojový zamestnanec, koordinátor pre medzinárodné merania
Oddelenie/Odbor: Oddelenie medzinárodných meraní
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: anglický C1

2. Zahraničná pracovná cesta (ZPC):
Štát, mesto: Taiwan, Taipei 
Vykonaná v dňoch: 1. – 8. 12. 2018
Názov prijímajúcej organizácie: -
Účel cesty: účasť na PIRLS 2021 Second National Research Coordinators Meeting

Spôsob financovania: z  rozpočtu NÚCEM 

3. Rámcový program pobytu:
1. – 2.12. 2018		 - cesta Bratislava – Viedeň – Taipei 
2.12.2018 – 7.12.2018 	 - PIRLS 2021 2nd NRC Meeting
7. - 8.12.2018			 - cesta Taipei – Viedeň

4. Stručný priebeh rokovaní:

•	2.12. Otvorenie meetingu, neformálne diskusie
•	3.12. Oboznámenie s harmonogramom a progresom nového cyklu štúdie, zmeny oproti minulému cyklu, zmeny súvisiace s prechodom na elektronický formát - vplyv na veľkosť vzorky, ukážka vylepšeného prostredia pre digitalPIRLS; predstavenie nového frameworku, diskusia k navrhovaným novým pasážam a následných výber tých, ktoré sa použijú v pilotnom meraní, pokyny k tvorbe úloh
•	4. 12. – 6.12. Tvorba úloh do pilotného merania
•	7.12. Diskusia k navrhovaným pasážam na základe skúsenosti z tvorby úloh
•	5.12. individuálna konzultácia ohľadom samplingu s Ahmedom Almaskutom zo Statistics Canada. 

5. Odporúčané závery:
•	Predpokladáme, že sa zúčastníme digitalPIRLS, ktorý je spojený s ePIRLS, aj keď to navýši vzorku o 50% (+1000 ePIRLS, +1500 premosťovacia štúdia)
•	Predpokladáme, že na výber vzorky budeme používať veľmi podobnú stratégiu, ako v TIMSS 2019, pretože výsledky z pilotného merania sú sľubné. Po hlavnom meraní TIMSS 2019 nám to Statistics Canada potvrdí. Namiesto výsledkov Testovania T5 z matematiky budeme používať výsledky z vyučovacieho jazyka.
•	Všetky pasáže navrhnuté do pilotného merania podporujú celé spektrum obtiažností a kognitívnych procesov úloh a preto je možné ich použiť.  

6. Prehľad prinesenej dokumentácie a  miesto jej uloženia:
Prezentácie zo stretnutia a predbežné verzie pasáží a úloh vytvorených pre pilotné meranie sú uložené v elektronickej podobe u národnej koordinátorky štúdie.

7. Osobitne vyhotovený očakávaný prínos ZPC:
Účasť na tomto stretnutí umožní v prvom rade kvalitnejšie nastaviť procesy do pilotného merania PIRLS 2021, najmä sampling. Avšak dôležitý je aj prínos tvorby úloh. Jednak je to možnosť priblížiť pasáže aj úlohy nášmu kultúrnemu kontextu, ale podrobná analýza a skúsenosť s náročnými miestami pasáží uľahčí aj adaptácie a preklad pasáží a úloh do našich jazykov a následné hodnotenie úloh s otvorenou odpoveďou.

8. Spôsob zverejnenia výsledkov ZPC, prenos získaných informácií
Materiály spojené s  PIRLS 2021 až do zverejnenia medzinárodných správ podliehajú utajeniu a  okrem medzinárodného centra štúdie sú prístupné iba povereným pracovníkom národných centier jednotlivých krajín. V  prípade Slovenskej Republiky to sú národná koordinátorka štúdie a vedúca Oddelenia medzinárodných meraní.

Svojím podpisom súhlasím so zverejnením správy na internete.

Správu vypracoval:                 Čevorová

Dátum: 11.12.2018

Správu schválil: